b'\n_START_ARTICLE_\nBlage du\xc5\xa1e\n_START_SECTION_\n1.dejanje\n_START_PARAGRAPH_\n\xc4\x8curen in Muren prideta na letovi\xc5\xa1\xc4\x8de,da bi se resno pogovorila z Le\xc5\xa1nikom; sta namre\xc4\x8d njegova poroka, prepozno sta odkrila, da je razsipnik, navajen \xc5\xbeiveti na tuj ra\xc4\x8dun. Treba mu bo priskrbeti dobro slu\xc5\xbebo v posojilnici, kjer imata odlo\xc4\x8dilno besedo, eno mesto se je pravkar spraznilo \xe2\x80\x93 ali pa ga poro\xc4\x8diti z denarno nevesto, Stoparjeva Karlina bi bila kar prava, pa \xc5\xa1e tu na letovi\xc5\xa1\xc4\x8du je... Le\xc5\xa1nik se na vse kriplje brani obojega, predlaga, naj mu dolg kot neizterljiv preprosto zbri\xc5\xa1ejo, na ra\xc4\x8dun var\xc4\x8devalcev seveda. Toda veljaka nista za to in Le\xc5\xa1nik mora kon\xc4\x8dno popustiti, med slu\xc5\xbebo in poroko bo izbral manj\xc5\xa1e zlo. Veljaka mu vsilita \xc5\xbee napisano pro\xc5\xa1njo za slu\xc5\xbebo in ga pred Stoparjem hvalita do neba. Karlina sicer \xc5\xbee ima svojega obo\xc5\xbeevalca , Kotnika,ki pa ga Stoparica nemara , ker ni\xc4\x8d ni. Ko Le\xc5\xa1nik izve, da Kotnik prosi za slu\xc5\xbebo v posojilnici, se\xc2\xa0\xc2\xbb\xc5\xbertvuje\xc2\xab\xc2\xa0, in svojo pro\xc5\xa1njo raztrga. Emilijo njegova plemenitost tako prevzame, da kar pozabi na svojega zaro\xc4\x8denca Murna.\n_START_SECTION_\n2. dejanje\n_START_PARAGRAPH_\nLe\xc5\xa1nik se je prikupil vsem, Emilija je \xc5\xbee kar zaljubljena, pa tudi Karlina bi se bila pripravljena\xc2\xa0\xc2\xbb\xc5\xbertvovati\xc2\xab\xc2\xa0in ubogati mater, ki navija zanj. Le\xc5\xa1nik spretno vozi med obema dekletoma ,ne da bi rekel jasno besedo, hkrati pritisne na \xc4\x8curna in Murna, naj izposlujeta Kotniku slu\xc5\xbebo, ki se ji je sam odrekel. Veljaka morata poklapana oditi, Le\xc5\xa1nik \xc5\xbeanje ob\xc4\x8dudovanje, le Stopar je nezaupljiv, ta velikodu\xc5\xa1nost je sumljiva, Kotnik naj kar ostane v rezervi, seveda, \xc4\x8de dobi slu\xc5\xbebo\xe2\x80\xa6\n_START_SECTION_\n3. dejanje\n_START_PARAGRAPH_\nEmilija pove o\xc4\x8detu, da daje slovo dr. Murnu, ker ljubi Le\xc5\xa1nika, ki je tako blaga du\xc5\xa1a. \xc4\x8curen je ves iz sebe, vendar mora jezo odlo\xc5\xbeiti, saj se pri njem zberejo vsi, nazadnje privihra \xc5\xa1e Katarina, jezna, ker se je mo\xc5\xbe oklevanja naveli\xc4\x8dal in h\xc4\x8der zaro\xc4\x8dil s Kotnikom. Vtem pride Kotnik, neizmerno hvale\xc5\xbeen za slu\xc5\xbebo, saj je s tem dobil tudi ljubljeno nevesto! Katarini zavre kri: vsi si jih vodili za nos, na skrivaj so delali za Kotnika, Le\xc5\xa1nika pa je njeni h\xc4\x8deri prevzela Emilija \xe2\x80\x93 fej, tako prijateljstvo, vsaj ve, s kom ima opravka! U\xc5\xbealjena odide in odvede s seboj tudi mo\xc5\xbea in h\xc4\x8der, Emilija pa pozove Le\xc5\xa1nika, naj jo zasnubi. Toda Le\xc5\xa1nika je sama plemenitost: \xc4\x8curen in Muren sta mu \xc5\xbee toliko dobrega storila, da ne more enemu odpeljati ljube h\xc4\x8dere, drugemu ljubljene neveste, ne, v plemenitosti se ne pusti prekositi nikomur! Emilija v solzah zbe\xc5\xbei, veljaka pa spoznata, da se jima je Le\xc5\xa1nik spretno izmuznil \xe2\x80\x93 \xc4\x8de no\xc4\x8deta z lastnim premo\xc5\xbeenjem pla\xc4\x8devati tujih dolgov, mu morata dolg izbrisati, ne gre druga\xc4\x8de, saj se nobeden od njiju ni pripravljen \xc5\xbertvovati.'